Ejer­skif­te­for­sik­rin­gen sikrer dig mod skjulte skader i din nye bolig. Det kan blive dyrt, hvis du selv skal betale for hele skaden, så ejer­skif­te­for­sik­rin­gen er med til at sikre, at du er godt dækket ind – også mod de uforudsete og skjulte skader. Ejer­skif­te­for­sik­rin­gen dækker, hvis du finder skjulte fejl, efter du har købt boligen. Dækningen forudsætter, at skaden ikke er nævnt i til­stands­rap­por­ten eller el-in­stal­la­tions­rap­por­ten. Ejer­skif­te­for­sik­rin­gen gælder i fem eller ti år – men som huskøber må du naturligvis være indstillet på, at der er omkostninger til ved­li­ge­hol­del­se af et hus. Skader, du finder efter overtagelsen, bliver vurderet efter, hvad du kan forvente af et hus i samme alder, stand og konstruktion. F.eks. kan du forvente, at der kan være fugt i en kælder på et ældre hus, også selvom sælger har benyttet kælderen til andet end opbevaring.